Georg Philipp Harsdörffer

Georg Philipp HARSDÖRFFER (latine: Harsdorfferus, naskiĝinta la  en Nurenbergo, mortinta samloke la ) estis germana poeto kaj juristo.

Studinte jursciencojn en Altdorf kaj Strasburgo li vojaghis tra Nederlando, Francujo, Anglujo kaj Italujo. En 1647 li fariĝis asesoro ĉe la Malsupra kortumo kaj de 1655 li ekmembris ĉe la urba konsilio. Estante polihistoriisto kaj poeto laŭ la tiamaj modoj, li fondis en 1644 kun Johann Klaj la Pegnitz-ordenon. Inter la ordenanoj li portis la aliason Strephon.

Liaj german- kaj latinlingvaĵoj kun bunta temaro plenigis ĉ. 50 volumojn. El ili menciindas »Poetischer Trichter, die deutsche Dicht- und Reimkunst, ohne Behuf der lateinischen Sprache in 6 Stunden einzugießen« (Nurenbergo 1647–1653)De tio venis la proverba nurenberga funelo, moka metodo enverŝi multe da sciencoj en instruotojn sen eblo digesti la tuton., kaj »Frauenzimmergesprächspiele« (Nurenbergo 1641–49), iela enciklopedieto pri ĉiuj necesaj temoj por povi agrabale kaj inteligente konversaciadi. Harsdörffer membris ankaŭ ĉe Fruktodona Societo (de novembro 1641; lia nomo tiea estis der Spielende) kaj engaĝiĝis akribe pri la purigo kaj scienca priesplorado de la germana lingvo.

En liaj poeziaĵoj diafanis volita artefariteco, laŭ la maniero de Pegnitz-paŝtistoj. Antologion de ili prezentis Wilhelm Müller en sia »Bibliothek deutscher Dichter des 17. Jahrhunderts« (volumo 9, Lepsiko 1826). Biografion de li verkis Andreas Georg Widmann (Altdorf 1707)"Vitae curriculum Georgii Philippi Harsdorfferi exhibitum ab Andrea Georgio Widmanno". 
Fonto
"Harsdörffer" - ĉe: Meyers Großes Konversations-Lexikon, volumo 8, Lepsiko 1907, p. 832-833
Eksteraj ligiloj

Vikifontaro
verkoj ĉe Zeno.org
ligiloj ĉe DDB

Notoj

kategorio:Germanaj juristoj
kategorio:Germanaj poetoj
kategorio:Nurenbergo
kategorio:Naskiĝintoj en 1607
kategorio:Mortintoj en 1658 
kategorio:Germanaj politikistoj
kategorio:Latinlingvaj verkistoj
kategorio:Gramatikistoj